Madaxweyne Daahir Rayaale Kaahin, waxa jira war ay siyaasiyiintu isla dhex marayaan, waxaana ay leeyihiin xisbiga UDUB ee aad adigu Madaxwayne Guddoomiyaha ka tahay sidii la rabay in loogu tartamo jagadan aad hadda u tartamayso umay dhicin, waxaana la idinku eedaynayaa in aad shuruudo ku xidheen, kuwaas oo ka joojiyay dadkii kale ee idinla tartami lahaa, markaana ay u muuqatay in xisbigiiba noqdo xisbi ay dad yari uun jeebka iskaga ridato ama mid aan loo sinayn, markaa Madaxwayne Adiga oo raaliya maxaad ku qancinaysaa dadka fikradan qaba.
